./data/phi0914/phi001fr/phi0914.phi001fr.perseus-lat1.xml
Titus Livius (Livy)
Livius Drusus tribunus plebis, quo maioribus viribus senatus causam susceptam					tueretur, socios et Italicos populos spe civitatis Romanae sollicitavit; iisque					adiuvantibus per vim legibus agrariis frumentariisque latis iudiciariam						 quoque pertulit, ut aequa parte iudicia penes					senatum et equestrem ordinem essent  cum deinde promissa sociis civitas					praestari non posset, irati Italici defectionem agitare coeperunt  eorum coetus					coniurationesque et orationes in consiliis principum referuntur  propter quae					Livius Drusus invisus etiam senatui  factus velut					socialis belli auctor, incertum a quo domi occisus est